UNFPAએના રિપોર્ટ મુજબ, ભારતમાં વૃદ્ધોની સંખ્યામાં રાજ્યવાર તફાવત જોવા મળે છે. જેમકે, દક્ષિણ ભારત સહિત હિમાચલપ્રદેશ, મહારાષ્ટ્ર, ઓડિશા અને પંજાબમાં વૃદ્ધોની સંખ્યા વધારે છે. 2011ની વસ્તી ગણતરી પ્રમાણે, આ રાજ્યોમાં 60થી વધુ વયના વ્યક્તિઓની સંખ્યા 9%-12.3% સુધી છે. મધ્ય ભારત અને ઉત્તર ભારતના કેટલાક રાજ્યો જેવા કે, ઉત્તર પ્રદેશ, રાજસ્થાન, મધ્યપ્રદેશ, બિહાર, ઝારખંડ, છત્તીસગઢ અને ઉત્તરાખંડમાં વૃદ્ધોની સંખ્યા પ્રમાણમાં ઓછી છે.